Държавен вестник, бр. 60, 2020 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  60
(3) Осигурителният доход за май 2020 г. се 
определя, както следва:
1. за лицата, които имат отработени 
дни – среднодневният осигурителен доход се 
умножава по броя на работните дни за май;
2. за лицата, които през целия месец 
са ползвали отпуск поради временна нера-
ботоспособност, за бременност и раждане 
или при осиновяване на дете до 5-годишна 
възраст – среднодневният размер на дохода, 
от който е определено обезщетението, се 
умножава по броя на работните дни за май;
3. за лицата, които през целия месец са 
ползвали отпуск за отглеждане на дете до 
2-годишна възраст – минималната месечна 
работна заплата за страната;
4. за лицата, които са ползвали отпуск за 
временна неработоспособност, за бременност и 
раждане, при осиновяване на дете до 5-годишна 
възраст или отглеждане на дете до 2-годишна 
възраст – среднодневният осигурителен доход, 
определен по реда на т. 2 и 3, се умножава 
по съответния брой работни дни;
5. за лицата, които през целия месец са 
били в неплатен отпуск или не са осигурени 
по чл. 4, ал. 1, т. 1 от Кодекса за социално 
осигуряване при този работодател – мини-
малната месечна работна заплата за страната.
(4) Средства за запазване на заетостта не 
се изплащат за:
1. работници и служители по чл. 1, ал. 1, 
т. 1 – 4, които не са били в трудово правоот-
ношение с работодателя преди 13 март 2020 г.;
2. работници и служители, осигурени в 
секторите А, К, О, Р (с изключение на иконо-
мически дейности с код 85.10 – частен сектор, 
и код 85.5), Q (без икономически дейности с 
код 86.23, код 86.90 и код 88.91 – частен сектор), 
T и U от Класификацията на икономическите 
дейности (КИД – 2008);
3. работници и служители, които през 
периода на изплащане на средствата по ал. 2 
ползват неплатен отпуск, отпуск за временна 
неработоспособност, за бременност и раждане, 
при осиновяване на дете до 5-годишна възраст 
или отглеждане на дете до 2-годишна възраст;
4. работници и служители, за които работо-
дателят получава финансиране за възнаграж-
дения и осигурителни вноски от държавния 
бюджет със средства от Европейските струк-
турни и инвестиционни фондове или други 
публични средства и общият размер на сред-
ствата надвишава 80 на сто от осигурителния 
доход и дължимите осигурителни вноски за 
сметка на работодателя;
5. работници и служители, за които работо-
дателят получава финансиране за възнаграж-
дения и осигурителни вноски от държавния 
бюджет по стандарти, приети в изпълнение 
на чл. 71 от Закона за публичните финанси.
(5) Средства по ал. 2 се изплащат за целия 
период или за част от периода от 1 юли до 30 
септември 2020 г. 
(6) Средствата са за сметка на фонд 
„Безработица“ на държавното обществено 
осигуряване и се превеждат на съответния 
работодател по банков път от Националния 
осигурителен институт. 
Чл. 2. (1) Работодателят, получил сред-
ства за запазване на заетостта по реда на 
постановлението, изплаща на работниците 
и служителите по чл. 1, ал. 1 трудово възна-
граждение в размер, не по-малък от размера 
на осигурителния доход за май 2020 г., и 
внася дължимите осигурителни вноски за 
съответния месец.
(2) Работодателят, получил средства за 
запазване на заетостта по реда на постановле-
нието, изплаща на работниците и служителите 
по чл. 1, ал. 1, т. 5, наети след 1 юни 2020 г., 
трудово възнаграждение в размер, не по-малък 
от размера на минималния осигурителния 
доход за длъжността, и внася дължимите 
осигурителни вноски за съответния  месец.
Чл. 3. (1) За изплащане на средства по чл. 1 
могат да кандидатстват работодатели, които:
1. са местни физически и юридически лица 
или техни поделения, други организационно 
и икономически обособени образувания, как-
то и чуждестранни юридически лица, които 
осъществяват стопанска дейност в Република 
България;
2. са декларирали намаляване на приходите 
от продажби, както следва:
а) за лицата, учредени преди 1 юни 2019 г. – с 
не по-малко от 20 на сто през месеца, пред-
хождащ месеца на подаване на заявлението за 
изплащане на средства, спрямо същия месец 
на предходната календарна година;
б) за лицата, учредени след 1 юни 2019 г. – с 
не по-малко от 20 на сто през месеца, пред-
хождащ месеца на подаване на заявлението за 
изплащане на средства, спрямо усреднените 
приходи за януари и февруари на 2020 г.;
3. нямат задължения за данъци и задъл-
жителни осигурителни вноски по смисъла на 
чл. 162, ал. 2, т. 1 от Данъчно-осигурителния 
процесуален кодекс към държавата или об-
щината преди 1 януари 2020 г., установени с 
влязъл в сила акт на компетентен орган, и за 
които работодателят не е предприел действия 
за разсрочване, отсрочване или обезпечение;
4. не са обявени в несъстоятелност или не 
се намират в производство по несъстоятелност 
или ликвидация;
5. запазят заетостта на работниците и слу-
жителите по чл. 1, ал. 1, т. 1 – 4, за които са 
получили средства, за допълнителен период, 
равен на периода, за който са изплатени тези 
средства;